O‘zbekistonda yirik import avtomobillar uchun bojxona boji qisqartirildi

Avvalroq O‘zbekistonda import avtomobillar uchun bojxona boji miqdori pasaytirilgani haqida xabar berilgan edi.
Biroq bu faqat dvigatel ish hajmi 3000 kub santimetrgacha bo‘lgan transport vositalariga tegishli edi. Bular asosan kichik avtomobillar va ba’zi sedanlar (Spark va Cobalt’ga o‘xshash).
Prezidentning  “Budjetlararo munosabatlarni va soliq ma’muriyatchiligini yanada takomillashtirish to‘g‘risida” qarorni bilan dvigatel ish hajmi 3000 kub santimetrdan ortiq bo‘lgan import avtomobillar uchun ham bojlar pasaytirildi. Bular asosan SUV va boshqa yirik modellar (Trailblazer va Traverse’ga o‘xshash).

 Lexus LX 570 — dvigatel ish hajmi 3000 kub santimetrdan ortiq bo‘lgan avtomobil misoli
Bojlar ikki bosqichda qisqartiriladi — 15-apreldan va 31-dekabrdan. Bungacha ish hajmi 3000 kub santimetrdan ortiq bo‘lgan import avtomobillarni olib kirish uchun 30 foiz va har bir kub santimetr uchun 3 dollardan to‘lash kerak edi.
Endi esa 31-dekabrgacha 15 foiz va 1,5 dollar, 31-dekabrdan boshlab esa — 15 foiz va 1,25 dollar to‘lash kerak bo‘ladi.
Boj to‘lovlarining kamayishi bojxona rasmiylashtiruvi narxini 30-40 foizga kamaytiradi. Misollarni bu yerda ko‘rish mumkin.